PATVIRTINTA

Ignalinos r. Vidiškių gimnazijos

direktoriaus 2019 m. liepos 9 d.

įsakymu Nr. V-48

IGNALINOS R. VIDIŠKIŲ GIMNAZIJOS

NEFORMALIOJO ŠVIETIMO ORGANIZAVIMO TVARKOS APRAŠAS

I SKYRIUS

Bendrosios nuostatos

1. Neformalusis vaikų švietimas – gimnazijoje organizuojama formalųjį švietimą papildanti ir mokinio krepšelio lėšomis finansuojama vaikų švietimo veikla, skirta asmeninėms, socialinėms, edukacinėms, profesinėms kompetencijoms ugdyti.
2. Neformalusis vaikų švietimas įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 (Lietuvos Respublikos švietimo ir mokslo ministro 2012 m. kovo 29 d. įsakymo Nr. V-554 redakcija), Pradinio, pagrindinio ir vidurinio ugdymo programų bendraisiais ugdymo planais.

II SKYRIUS

NEFORMALIOJO ŠVIETIMO TIKSLAS IR UŽDAVINIAI

1. Neformaliojo švietimo tikslas – ugdyti kompetencijas, teikiančias galimybių vaikui tapti aktyviu visuomenės nariu, sėkmingai veikti visuomenėje, padėti tenkinti pažinimo ir saviraiškos poreikius.
2. Neformaliojo švietimo uždaviniai:
   1. ugdyti ir plėtoti vaikų kompetencijas per saviraiškos poreikio tenkinimą;
   2. ugdyti pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdų įvairovę;
   3. ugdyti gebėjimą kritiškai mąstyti, rinktis ir orientuotis dinamiškoje visuomenėje;
   4. spręsti socialinės integracijos problemas: mažiau galimybių turinčius (esančius iš socialiai-ekonomiškai nepalankios aplinkos ar turinčius specialiųjų poreikių), ypatingų poreikių (itin gabių ir talentingų) vaikus integruoti į visuomeninį gyvenimą;
   5. tobulinti tam tikros srities gebėjimus ir įgūdžius, formuoti profesines nuostatas.

III SKYRIUS

NEFORMALIOJO ŠVIETIMO ORGANIZAVIMO PRINCIPAI

1. Organizuojant neformalųjį švietimą laikomasi šių principų:
   1. aktualumo – neformaliojo švietimo veiklų pasiūla skirta socialinėms, kultūrinėms, asmeninėms, edukacinėms, profesinėms ir kitoms kompetencijoms ugdyti;
   2. demokratiškumo – mokytojai, tėvai (globėjai, rūpintojai) ir vaikai yra bendro ugdymosi proceso kūrėjai, kartu identifikuoja poreikius;
   3. prieinamumo – siūlomos veiklos ir būdai yra prieinami visiems gimnazijoje besimokantiems vaikams pagal amžių, išsilavinimą, turimą patirtį, nepriklausomai nuo socialinės padėties;
   4. individualizavimo – veikla individualizuojama atsižvelgiant į vaiko asmenybę, galimybes, poreikius ir pasiekimus;
   5. savanoriškumo – vaikai laisvai renkasi neformaliojo švietimo užsiėmimus, tinkamiausias veiklas kompetencijoms ugdyti;
   6. bendradarbiavimo – mokomasi veikti grupėje, priimti bendrus sprendimus, dalytis darbais, atsakomybėmis ir patyrimu;
   7. pozityvumo – ugdymosi procese kuriamos teigiamos emocijos, sudaromos sąlygos gerai vaiko savijautai.

IV SKYRIUS

NEFORMALIOJO ŠVIETIMO ORGANIZAVIMO KRITERIJAI

1. Neformalusis švietimas organizuojamas atsižvelgiant į šiuos kriterijus:
   1. vaikų poreikius ir amžių;
   2. tėvų (globėjų, rūpintojų) pageidavimus;
   3. Pradinio, pagrindinio ir vidurinio ugdymo programų bendrųjų ugdymo planų nuostatas ir skiriamą valandų skaičių;
   4. gimnazijos tikslus ir uždavinius;
   5. esamus specialistus ir materialinę bazę;
   6. tradicijas, veiklų tęstinumą;
   7. praėjusių mokslo metų darbo efektyvumą, pasiektus rezultatus;
   8. turimas lėšas.
2. Neformaliojo švietimo valandos skiriamos:
   1. meniniam ugdymui ( muzikos, šokio, poezijos, dramos, dailės kryptys);
   2. kūno kultūrai ir sportui;
   3. sveikos gyvensenos propagavimui, žalingų įpročių prevencijai;
   4. gamtosauginei veiklai;
   5. etninei kultūrai ir pilietiniam ugdymui;
   6. techninei kūrybai bei technologijoms;
   7. socialiniams bei komunikaciniams gebėjimams ugdyti.
3. Neformaliajam švietimui skirtos valandos negali būti skiriamos pasirenkamiesiems dalykams, dalykų moduliams, konsultacijoms.
4. Neformaliojo švietimo valandos skiriamos Gimnazijos tarybos nutarimu.

V SKYRIUS

NEFORMALIOJO ŠVIETIMO ORGANIZAVIMAS

1. Kas antri metai (pasikeitus Pradinio, pagrindinio ir vidurinio ugdymo programų bendriesiems ugdymo planams) atliekamas mokinių neformaliojo švietimo poreikių, jų tėvų (globėjų rūpintojų) pageidavimų tyrimas.
2. Kiekvienų mokslo metų pabaigoje dalykų mokytojų metodinėse grupėse aptariamas neformaliojo švietimo programų įgyvendinimas, tęstinumo poreikis ir naujų programų pasiūlos galimybės.
3. Atsižvelgiant į tyrimo rezultatus, metodinių grupių nutarimus neformaliojo švietimo programos įtraukiamos į Ugdymo planą ir teikiamos svarstyti Gimnazijos tarybai.
4. Gimnazijos taryba svarsto neformaliojo švietimo valandų programoms skyrimą ir nustato vaikų skaičių neformaliojo švietimo grupėje.
5. Neformaliojo švietimo valandos nustatomos kiekvienai programai visiems mokslo metams: programų vykdymo pradžia – rugsėjo 1 d., pabaiga – mokslo metų ugdymo proceso pabaigos data pagal Ugdymo planą.
6. Per pirmas dvi rugsėjo savaites neformaliojo švietimo programos mokytojas (toliau – mokytojas):

15.1. supažindina vaikus su siūloma neformaliojo švietimo programa;

15.2. vaikams ją pasirinkus (savo pasirinkimą gali keisti kartą per metus pateikę motyvuotą prašymą direktoriaus pavaduotojui ugdymui), mokytojas sudaro mokinių sąrašą (1 priedas) ir per mokslo metus užtikrina minimalų vaikų skaičių grupėje; neformaliojo švietimo grupės sudaromos teikiant pirmenybę vaikams iš tų klasių, kurioms buvo skirtos valandos;

15.3. pagal nustatytą formą (2 priedas) parengtą ir suderintą dalykų mokytojų metodinėje grupėje programą kartu su mokinių sąrašu teikia tvirtinti gimnazijos direktoriui; neformaliojo švietimo programos tvirtinamos direktoriaus įsakymu;

15.4. atsižvelgdamas į grupės mokinių poreikius ir galimybes, numato ir direktoriaus pavaduotoją ugdymui informuoja apie programos vykdymo laiką (savaitės dieną, užsiėmimo pradžios ir pabaigos laiką įskaitant pertrauką).

16. Konkrečios neformaliojo švietimo programų derinimo ir tvirtinimo datos numatomos kiekvienų mokslo metų gimnazijos ugdymo plane.

17. Direktoriaus pavaduotojas ugdymui sudaro bendrą neformaliojo švietimo programų tvarkaraštį ir teikia jį tvirtinti direktoriui.

18. Mokinių atostogų metu neformaliojo švietimo programos nevykdomos.

19. Mokytojas užtikrina vaikų saugumą programos vykdymo metu, pirmo užsiėmimo metu pasirašytinai supažindina vaikus su saugaus elgesio taisyklėmis (naujus narius supažindina atskirai).

20. Neformaliojo švietimo programų vykdymas ne gimnazijos aplinkose derinamas su gimnazijos direktoriumi.

21. Mokytojas neformaliojo švietimo programos vykdymą fiksuoja elektroniniame dienyne laikydamasis visų dienyno pildymo reikalavimų, nurodytų elektroninio dienyno naudojimosi nuostatuose.

VI SKYRIUS

BAIGIAMOSIOS NUOSTATOS

22. Už neformaliojo švietimo programų įgyvendinimą atsakingas gimnazijos direktorius.

23. Neformaliojo švietimo programos mokytojas grupės veiklos rezultatus parodo organizuodamas renginius, parodas, konkursus, varžybas ar dalyvaudamas kitų įstaigų, organizacijų renginiuose ar kitose veiklose.

1. Už reikšmingus veiklos pasiekimus mokiniai ir jų mokytojai skatinami gimnazijos direktoriaus padėkomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

IGNALINOS R. VIDIŠKIŲ GIMNAZIJA

\_\_\_\_\_\_\_\_\_\_\_\_\_\_ m. m. neformaliojo švietimo programos

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimas)

DALYVIŲ SĄRAŠAS

|  |  |  |  |
| --- | --- | --- | --- |
| Eil. Nr. | Vardas, pavardė | Klasė | Parašas |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

2 priedas

PATVIRTINTA

Ignalinos r. Vidiškių gimnazijos

direktoriaus 2019 m. rugsėjo \_\_\_ d.

įsakymu Nr. V-\_\_\_

IGNALINOS R. VIDIŠKIŲ GIMNAZIJA

NEFORMALIOJO ŠVIETIMO PROGRAMA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimas)

\_\_\_–\_\_\_ kl.

Programos rengėjas (vardas, pavardė, kvalifikacija)

Programos apimtis (valandų skaičius per metus)

Tikslas (aiškus)

Uždaviniai (konkretūs įgyvendinami uždaviniai, atitinkantys neformaliojo švietimo programos dalyvių amžių ir jų poreikius)

Ugdymo(si) priemonės

PROGRAMOS TURINYS

|  |  |  |  |  |
| --- | --- | --- | --- | --- |
| Eil.  Nr. | Tema | Val. sk. | Siektini  rezultatai (kokius esminius gebėjimus įgis) | Integruojamų programos |
| 1. |  |  |  |  |
| 2. |  |  |  |  |
| 3. |  |  |  |  |
| Iš viso: | |  | (skirtos programai valandos) | |

|  |  |
| --- | --- |
| Eil.  Nr. | Numatomi organizuoti renginiai gimnazijoje arba dalyvavimas gimnazijos ir/ar kitų įstaigų organizuojamuose renginiuose (konkursuose, parodose, varžybose ir kt.): |
| 1. |  |
| 2. |  |
| 3. |  |

Mokytojas(-a) ............................... ............................................................................

(parašas) (vardas, pavardė)

SUDERINTA

............................................. mokytojų metodinės grupės

20... m. rugsėjo... d. posėdyje,

protokolo Nr. U3-...

Programos formai pritarta Metodinės tarybos 2016-06-10 posėdžio protokolo Nr. U3-3 nutarimu.